**Nagyon közel a határidő: január 31-ig kell befizetni az élelmiszerlánc-felügyeleti díjat**

**2021. január 31. napja, azaz jövő hét vasárnap a 2020. évi bevalláshoz kapcsolódó élelmiszerlánc-felügyeleti díj második részletének fizetési határideje. Felhívjuk a figyelmet, hogy a határidő minden kötelezettre vonatkozik.**

A második díjrészlet teljes összegét a Nemzeti Élelmiszerlánc-biztonsági Hivatal (Nébih) **10032000-00289782-30006016** számú, elkülönített fizetési számlájára szükséges utalni. A könnyebb azonosítás érdekében a közlemény rovatban kötelező az adószám és a bizonylatazonosító feltüntetése.

A fizetési értesítő elérhető és letölthető a bevallási felületről ([Ügyfélprofil](https://upr.nebih.gov.hu/login;jsessionid=bTPh+IQj9rly8pODTA21xj-5.undefined)).

Kérdés esetén a hatóság ügyfélszolgálata a 06-1/336-9024-es telefonszámon, valamint a felugyeletidij@nebih.gov.hu e-mail címen áll az érdeklődők rendelkezésére.

A témával kapcsolatban további hasznos információk olvashatók a [Nébih honlapján](http://portal.nebih.gov.hu/felugyeleti-dij).

2021. január 22.

Nemzeti Élelmiszerlánc-biztonsági Hivatal